เริ่มกินยาคุมวันที่24ธันวาคม ตอนช่วงวันที่10มกราเริ่มมีเลือดออกเลอะทุกวัน แต่มีนิดเดียว วันนี้วันที่20 มีอะไรกับแฟนแล้วพอเสร็จกิจมีเลือดออกมาเยอะกว่าทุกวัน อันนี้ปกติไหมคะ กินยาคุมYazเหลือวันนี้เป็นเม็ดสุดท้าย เลือดที่ออกมาตอนนี้เป็นประจำเดือนหรือเอฟเฟคจากยาคะปกติเป็นคนกินยาคุมตลอด แต่ว่ารอบเดือนที่แล้วหยุดทานไป เพิ่งกลับมาทานรอบเดือนนี้ค่ะ
สวัสดีค่ะ หากได้เริ่มทานยาคุมกำเนิดในวันที่ 24 ธ.ค. แล้ววันที่ 10 ม.ค. ได้มีเลือดออกมาเล็กน้อย เลือดดังกล่าว น่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ ไม่ได้ผิดปกติหรืออันตรายอะไรส่วนในวันที่ 20 ม.ค.การที่มีเลือดออกมามาก ถือเป็นเลือดประจำเดือน เพราะหากนับจากวันที่ 24 ธ.ค.ที่ได้เริ่มทานยาคุมไป วันที่ 20 ม.ค. นี้ น่าจะเป็นเม็ดยาเม็ดที่ 28 ซึ่งเป็นเม็ดแป้ง ดังนั้น เมื่อทานยาคุมที่เป็นเม็ดแป้ง ก็ย่อมจะต้องมีประจำเดือนมาค่ะดังนั้น เมื่อมีประจำเดือนมา ก็ถือว่าปกติดี ไม่ได้มีการตั้งครรภ์เกิดขึ้น และเมื่อทานยาคุมหมดแผงในวันนี้ ก็ให้เริ่มแผงใหม่ในวันพรุ่งนี้ต่อได้เลยค่ะ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง